# ଦେବୀପ୍ରସନ୍ନ ପଟ୍ଟନାୟକ

| ଦେବୀପ୍ରସନ୍ନ ପଟ୍ଟନାୟକ |
| --- |
|  |
| ଜନ୍ମ |  (1931-03-14) ୧୪ ମାର୍ଚ୍ଚ ୧୯୩୧ ତିଗିରିଆ, କଟକ |
| ଜାତୀୟତା | ଭାରତୀୟ |
| ଶିକ୍ଷା | ସ୍ନାତକୋତ୍ତର(ଭାଷା ବିଜ୍ଞାନ), ପି.ଏଚ.ଡି(ଭାଷା ବିଜ୍ଞାନ) |
| ଶିକ୍ଷାନୁଷ୍ଠାନ | ରେଭେନ୍ସା ମହାବିଦ୍ୟାଳୟ |
| ବୃତ୍ତି | ଭାଷାବିତ |
| ଚାକିରିକ୍ଷେତ୍ର(ସମୂହ) | ମାନବ ସମ୍ବଳ ବିଭାଗ, ଭାରତ ସରକାର |
| (s) | ସେଣ୍ଟ୍ରାଲ ଇନଷ୍ଟିଚ୍ୟୁଟ ଅଫ ଇଣ୍ଡିଆନ ଲାଙ୍ଗୁଏଜେସ (CIIL), ମହୀଶୂର |
| ପିତାମାତା | ମଧୁସୂଦନ ପଟ୍ଟନାୟକ, ମୀନାମାଳି ଦେବୀ |
| ସମ୍ପର୍କୀୟ | ଅକ୍ଷୟ ମହାନ୍ତି (ଶ୍ୟାଳକ) |
| ପୁରସ୍କାର | ପଦ୍ମଶ୍ରୀ |
|

ପଟ୍ଟନାୟକଙ୍କ ସ୍ୱର

୨୦୧୪ ଜାନୁଆରୀର ରେକର୍ଡ଼

---

*ଏହି ଫାଇଲଟି ଶୁଣିବାରେ କିଛି ଅସୁବିଧା ହେଉଛି କି? ମିଡ଼ିଆ ସାହାଯ୍ୟ ଦେଖିବେ ।*
 |

**ଦେବୀପ୍ରସନ୍ନ ପଟ୍ଟନାୟକ**, ଜଣେ ଓଡ଼ିଆ ଭାଷାବିଦ, ସାମାଜିକ ବିଜ୍ଞାନୀ ଓ ଲେଖକ । ସେ କେନ୍ଦ୍ରୀୟ ଭାରତୀୟ ଭାଷା ପ୍ରତିଷ୍ଠାନ (CIIL), ମହୀଶୂରର ପ୍ରତିଷ୍ଠାତା ନିର୍ଦ୍ଦେଶକ ଅଟନ୍ତି । ଓଡ଼ିଆ ଭାଷାକୁ ଶାସ୍ତ୍ରୀୟ ଭାଷାର ମାନ୍ୟତା ପ୍ରାପ୍ତ କରାଇବାରେ ତାଙ୍କର ପ୍ରମୁଖ ଭୂମିକା ରହିଛି ।

ଦେବୀପ୍ରସନ୍ନ ପଟ୍ଟନାୟକ, ୧୯୩୪ମସିହା ମାର୍ଚ୍ଚ ୧୪ ତାରିଖରେ କଟକ ଜିଲ୍ଲାର ତିଗିରିଆଠାରେ ଜନ୍ମଗ୍ରହଣ କରିଥିଲେ । ସେ ରେଭେନ୍ସା ମହାବିଦ୍ୟାଳୟରୁ ଓଡ଼ିଆରେ ସ୍ନାତକୋତ୍ତର ଶିକ୍ଷା ସମାପ୍ତ କରି କିଛିକାଳ ବିଶ୍ୱ ଭାରତୀରେ ଓଡ଼ିଆ ବିଭାଗରେ ଅଧ୍ୟାପନା କରିଛନ୍ତି ଏବଂ ଡେକାନ କଲେଜ, ପୁନାରୁ ଭାଷାବିଜ୍ଞାନରେ ସ୍ନାତକୋତ୍ତର ଡିପ୍ଲୋମାରେ(ଯାହା ପରବର୍ତ୍ତୀ ସମୟରେ ସ୍ନାତକୋତ୍ତର କୋର୍ସ ସହିତ ସମାନ ହେଲା) ଉତ୍ତୀର୍ଣ ହୋଇଛନ୍ତି । ୧୯୬୧ ମସିହାରେ ଆମେରିକାରୁ ଭାଷାବିଜ୍ଞାନ ବିଷୟରେ ଡକ୍ଟରେଟ ହାସଲ କରିଥିଲେ । ରେଭେନ୍ସା ମହାବିଦ୍ୟାଳୟରେ ପାଠ ପଢିସାରିବା ପରେ, ସେ ଓଡ଼ିଆ ସାହିତ୍ୟ ଉପରେ ଗବେଷଣା ଆରମ୍ଭ କରିଥିଲେ । ଆମେରିକାରୁ ଗବେଷଣା ସାରି ଫେରିବା ପରେ, ପୁନଃଶ୍ଚ ସେହି କାମରେ ନିଜକୁ ନିୟୋଜିତ କରିଥିଲେ । ୧୯୬୯ ମସିହାରେ ମହିଶୂରରେ ପ୍ରତିଷ୍ଠିତ ହୋଇଥିବା କେନ୍ଦ୍ରୀୟ ଭାରତୀୟ ଭାଷା ପ୍ରତିଷ୍ଠାନ(ସେଣ୍ଟ୍ରାଲ ଇନଷ୍ଟିଚ୍ୟୁଟ ଅଫ ଇଣ୍ଡିଆନ ଲାଙ୍ଗୁଏଜେସ)ର,ସେ ହେଉଛନ୍ତି ପ୍ରତିଷ୍ଠାତା ନିର୍ଦ୍ଦେଶକ । ୧୯୬୯ରୁ ୧୯୮୯ ମସିହା ପର୍ଯ୍ୟନ୍ତ, ସେ ଏହି ଅନୁଷ୍ଠାନର ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ଅବସର ସମୟ ବେଳକୁ ତାଙ୍କୁ କେନ୍ଦ୍ର ସରକାରଙ୍କ ଅତିରିକ୍ତ ସଚିବ ପଦବୀ ତୂଲ୍ୟ ଅଥିକାରୀଭାବେ ଗଣାଯାଉଥିଲା ।

ନୂଆ ଦିଲ୍ଲୀଠାରେ ୨୦୧୫ "ଇଣ୍ଟରନ୍ୟାସନାଲ କନକ୍ଲେଭ ଫର ଓଡ଼ିଆ ଲାଙ୍ଗୁଏଜ"ରେ ପଟ୍ଟନାୟକଙ୍କ ଅଭିଭାଷଣ
## ରଚିତ ପୁସ୍ତକ

ଦେବୀପ୍ରସନ୍ନ ପଟ୍ଟନାୟକ ଓଡ଼ିଆ ଉଇକିପିଡ଼ିଆର ଦଶମ ଜନ୍ମବାର୍ଷିକୀ ପାଳନ ଅବସରରେ
* କବି ଲିପି ୧୯୫୭
* ସାହିତ୍ୟ ବୀକ୍ଷା ୧୯୬୫
* ଓଡ଼ିଆ ଭାଷା ଓ ଭାଷାବିଜ୍ଞାନ ୧୯୮୫
* ଅନେକ ଜୀବନ (ଆତ୍ମଜୀବନୀ) ୨୦୦୪
* ଇଣ୍ଟ୍ରୋଡକ୍ସନ ଅଫ ଆପଲାଏଡ ଲିଙ୍ଗୁଇଷ୍ଟିକ(Introduction of Applied Linguistic)
* ଲିଙ୍ଗୁଇଷ୍ଟିକ ଏଣ୍ଡ କଲଚରାଲ ଡାଇଭରସିଟି(Linguistic and Cultural Diversity)(ଦୁଇ ଭାଗ)
* ପ୍ରାୟୋଗିକ ଭାଷା ବିଜ୍ଞାନର ଦିଗ ବିଦିଗ (ଯୁଗ୍ମ ଅନୁବାଦକ: ଶରତ ଚନ୍ଦ୍ର ପ୍ରଧାନ) ୧୯୮୦
* ବଚନ ଶତକ (ଅନୁବାଦ) ୧୯୮୪
* ଲଘୁକଥା ୧୯୯୮
* ବହୁଭାଷିକ ଶିକ୍ଷା
* ଭାଷା ଓ ସାହିତ୍ୟ ୨୦୧୬
* କିସ ପୁଣି ଦେଖା ନ ଯାଏ ୧୯୯୬
* ଉତ୍କଳଗୌରବ ମଧୁସୂଦନ ୨୦୧୦
* ଓଡ଼ିଆ ସାହିତ୍ୟର ବିବିଧତା ୨୦୧୬
* Multilingualism in India
* Intensive Hindi course: drills
* Language and Social Issues: Princess Leelavathi Memorial Lectures
* Papers in Indian Sociolinguistics
* An Introduction to Tamil Script, Reading & Writing
* Multilingualism and mother-tongue education
* Language Policy and Programmes
* Advanced Tamil Reader, Part 1
* An Outline of Kumauni Grammar
* Language and Cultural Diversity: The Writings of Debi Prasanna Pattanayak, Volume 2
* Language, Education, and Culture
* A Controlled Historical Reconstruction of Oriya, Assamese, Bengali, and Hindi
* Conversational Oriya
* Orissa, Oriya and the Multilingual Context
* Multilingualism and Multiculturalism: Britain and India
* An Introduction Ti Tamil Script, Reading & Writing
* An Introduction to Tamil Script, Reading & Writting
* Rabīndra smaraṇīkā

## ପୁରସ୍କାର ଓ ସମ୍ମାନ

* ପଦ୍ମଶ୍ରୀ- ୧୯୮୭
* ଶ୍ରୀଧର ଦାସ ସମ୍ମାନ
* କଳିଙ୍ଗ ସାହିତ୍ୟ ସମ୍ମାନ- ୨୦୧୪
* ତିଗିରିଆ ସମ୍ମାନ- ୨୦୧୧
* ଡକ୍ଟରେଟ୍ (ରେଭେନ୍ସା ବିଶ୍ୱବିଦ୍ୟାଳୟ)-
* ଉତ୍କଳ ରତ୍ନ - ୨୦୨୨ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)

## ଆଧାର

## ଅଧିକ ତଥ୍ୟ